
RETNINGSLINIER FOR FORBRUGERBESKYTTELSE 


I FORBINDELSE MED ELEKTRONISK HANDEL 


(vedtaget af Rådet under dets 96. møde den 9. december 1999) 


Forbrugerlove, -politik og -praksis begrænser svigagtig, misvisende og uredelig 
markedsføringsskik. Den slags beskyttende foranstaltninger er uundværlige, ved opbygning af 
forbrugertillid og etablering af et mere ligeværdigt forhold mellem virksomheder og 
forbrugere i forretningstransaktioner. 

Den naturlige internationale karakter af digitale netværk og computerteknologi, der udgør 
den elektroniske markedsplads, fordrer en global tilgang til forbrugerbeskyttelse som en del af 
en gennemsigtig og forudsigelig juridisk og selvregulerende ramme for elektronisk handel. 
Det globale netværksmiljø udfordrer det enkelte lands eller retsområdes mulighed for på 
tilfredsstillende vis at forholde sig til spørgsmål vedrørende forbrugerbeskyttelse i forbindelse 
med elektronisk handel. Forskellige nationale politikker kan hæmme udbredelsen af 
elektronisk handel, og som sådan kan disse spørgsmål om forbrugerbeskyttelse mest effektivt 
behandles gennem internationalt samråd og samarbejde. OECD-landenes regeringer har 
erkendt, at internationalt koordinerede indsatser kan være nødvendige for at udveksle 
information og etablere en generel forståelse for, hvordan man griber disse spørgsmål an. 

Regeringerne opfordres til at bidrage til at fremme samfundsudviklingen og den 
økonomiske vækst på grandlag af nye netværksteknologier samt at forsyne deres borgere med 
en effektiv og gennemskuelig forbrugerbeskyttelse ved elektronisk handel. Der eksisterer en 
række forbragerbeskyttel seslove, der regulerer forretningsmetoder. Mange af OECD's 
medlemslande har påbegyndt en gennemgang af deres eksisterende 
forbrugerbeskyttelseslovgivning og praksis for at afgøre, hvorvidt ændringer er nødvendige 
for at indpasse de enestående aspekter ved elektronisk handel. Medlemslandene undersøger 
også måder, hvorpå en selvregulerende indsats kan være med til at yde en effektiv og rimelig 
forbrugerbeskyttelse i den sammenhæng. At nå disse mål kræver indsigt og bidrag fra hele det 
civile samfund, og alle disse initiativer bør være en del af den globale indsats blandt 
regeringer, virksomheder, forbrugere og deres repræsentanter. 

I april 1998 påbegyndte OECD's Forbrugerkomité udarbejdelsen af et sæt generelle 
retningslinier, til beskyttelse af forbrugere, som handler elektronisk, uden at skabe 
handelshindringer. Disse retningslinier er en anbefaling til regeringer, virksomheder, 
forbrugere og deres repræsentanter om de væsentligste elementer i en effektiv 
forbrugerbeskyttelse ved elektronisk handel. Intet i disse anbefalinger bør dog forhindre 
nogen i at gå videre og bør heller ikke udelukke medlemslandene fra at opretholde eller 
vedtage strengere bestemmelser til beskyttelse af forbrugere, der handler elektronisk. 
Formålet med retningslinierne er i særdeleshed at give en ramme og et sæt principper som en 
hjælp til: 

i) regeringerne til at gennemgå, formulere og gennemføre forbruger- og 
lovhåndhævelsespolitikker, - praksis og -bestemmelser, såfremt det er 
nødvendigt for en effektiv forbrugerbeskyttelse i forbindelse med elektronisk 
handel; 

ii) erhvervsorganisationer, forbrugergrupper og selvstyrende organer ved at give 
vejledning om de væsentligste elementer i en effektiv forbrugerbeskyttelse, der 
bør tages i betragtning ved gennemgang, formulering eller implementering af 
selvregulerende ordninger inden for elektronisk handel; og 

iii) individuelle virksomheder og forbrugere involveret i elektronisk handel ved at 
give klar vejledning om de væsentligste elementer i relation til oplysninger og 
rimelige forretningsmetoder, som virksomheder bør tilbyde, og forbrugere bør 
forvente i forbindelse med elektronisk handel. 


I lyset af ovenstående vil 


RÅDET 


Under hensyntagen til artikel 5 b) i Konventionen om Organisationen for Økonomisk 
Samarbejde og Udvikling af 14. december 1960 

Under hensyntagen til Ministererklæringen om forbrugerbeskyttelse i forbindelse med 
elektronisk handel af 8.-9. oktober 1998 [C(98)177 (bilag 2)]; 

Under hensyntagen til Rådets anbefaling om retningslinier for beskyttelse af privatlivets 
fred og videregivelse af personlige oplysninger på tværs af grænserne af 23. september 1980 
[C(80)58(Final)],og 

Ministererklæringen om beskyttelse af privatlivets fred på globale netværk af 8.-9. oktober 
[C(98)177 (bilag 1)]; 

Under hensyntagen til Ministererklæringen om autentificering ved elektronisk handel af 8.- 
9. oktober 1998 [C(98)177 (bilag 3)]; 

Under henvisning til Rådets anbefaling om retningslinier for informationssystemers 
sikkerhed af 26.-27. november 1992 [C(92)188/FINAL)], og OECD's anbefaling om 
retningslinier for krypteringspolitik af 27. marts 1 997 [C(97)62/FINAL]; 

I erkendelse af, at elektronisk handel kan give forbrugerne nye og væsentlige fordele, 
herunder bekvemmelighed, adgang til en stort udbud af varer og tjenesteydelser samt 
muligheden for at indsamle og sammenligne oplysninger om varer og tjenesteydelser; 

I erkendelse af, at elektronisk handel har visse specielle egenskaber, såsom at 
virksomheder og forbrugere let og hurtigt kan kommunikere om varer og tjenesteydelser og 
indgå handler på tværs af landegrænser. Da dette kan skabe samhandelssituationer, som er 

ukendte for forbrugerne, og som kan bringe deres interesser i fare, er det af stigende vigtighed 
for forbrugere og virksomheder at være informeret om og opmærksomme på deres rettigheder 
og forpligtelser på den elektroniske markedsplads; 

I erkendelse af, at reglerne om lovvalg og værneting i forbrugersammenhæng kunne få 
konsekvenser for en lang række forhold inden for elektronisk handel, ligesom reglerne om 
lovvalg og værneting i andre sammenhænge kunne have konsekvenser for 
forbrugerbeskyttelse; 

I erkendelse af, at forbrugernes tillid til elektronisk handel forøges ved en fortsat udvikling 
af gennemskuelige og effektive forbrugerbeskyttelsesmekanismer, der begrænser enhver 
svigagtig, misvisende og illoyal erhvervsmæssig adfærd på de elektroniske net; 

I betragtning af, at elektronisk handel bør være åben og tilgængelig for alle forbrugere; og 

I betragtning af, at regeringer, virksomheder, forbrugere og deres repræsentanter bør være 
specielt opmærksomme på udviklingen af effektive systemer til konfliktløsning på tværs af 
grænser; 


ANBEFALER, AT MEDLEMSLANDENE: 


Tager de nødvendige skridt for at implementere de relevante afsnit af retningslinierne 
indeholdt i bilaget til denne anbefaling; 

Udbreder disse retningslinier bredt til alle relevante ministerier og offentlige styrelser, til 
erhvervsbrancher, der benytter elektronisk handel, til forbrugerrepræsentanter, til medierne, til 
uddannelsesinstitutioner og til andre relevante almene interessegrupper; 

Opmuntrer virksomheder, forbrugere og deres repræsentanter til at spille en aktiv rolle for 
at fremme implementeringen af disse retningslinier internationalt, nationalt og lokalt; 

Opmuntrer regeringer, virksomheder, forbrugere og deres repræsentanter til at deltage i og 
behandle anbefalingerne fra igangværende undersøgelser af regler om lovvalg og værneting; 

Opfordrer ikke-medlemslande til at tage højde for indholdet i disse anbefalinger, når de 
gennemgår deres forbrugerpolitik, -initiativer og -bestemmelser; 

Konsulterer, samarbejder og letter informationsudvekslingen mellem sig selv og ikke- 
medlemslande samt virksomheder, forbrugere og deres repræsentanter på såvel nationalt som 
internationalt plan for at yde en effektiv forbrugerbeskyttelse i forbindelse med elektronisk 
handel i overensstemmelse med retningslinierne; 

Implementerer retningslinierne på en måde, der opfordrer til udvikling af nye 
forretningsmodeller og brug af teknologi til forbrugernes fordel, og opfordrer forbrugere til at 
drage nytte af ethvert værktøj, de har til rådighed, for at styrke deres position som købere; og 

PÅLÆGGER 


Forbrugerkomitéen at udveksle information om fremskridt og erfaringer med hensyn til 
implementeringen af denne anbefaling, gennemgå sådanne informationer og melde tilbage til 
Rådet senest år 2002 og derefter efter behov. 

BILAG 

RETNINGSLINIER 


DEL ET 

ANVENDELSESOMRÅDE 

Disse retningsliner gælder kun for elektronisk handel fra virksomhed til forbruger og ikke 
for transaktioner mellem virksomheder. 


DEL TO 

GENERELLE PRINCIPPER 

I. GENNEMSKUELIG OG EEEEKTIV BESKYTTELSE 

Forbrugere, der benytter sig af elektronisk handel, bør tilbydes gennemskuelig og effektiv 
forbrugerbeskyttelse, som ikke er under niveauet for den beskyttelse, de tilbydes ved andre 
former for handel. 

Regeringer, virksomheder, forbrugere og deres repræsentanter bør samarbejde om at opnå 
en sådan beskyttelse og fastlægge, hvilke ændringer der måtte være nødvendige for at tage 
højde for de specielle omstændigheder ved elektronisk handel. 


II. RIMELIG EORRETNINGS-, REKLAME- OG MARKEDSFØRINGSPRAKSIS 

Virksomheder, der driver elektronisk handel, bør tage passende hensyn til forbrugernes 
interesser og handle i overensstemmelse med rimelig forretnings-, reklame- og 
markedsføringspraksis. 

Virksomhederne bør ikke komme med eller undgå tilkendegivelser eller involvere sig i 
nogen praksis, som sandsynligvis vil være vildledende, misvisende, svigagtig eller urimelig. 

Virksomheder, der sælger, reklamerer for eller markedsfører varer og tjenesteydelser over 
for forbrugere, bør ikke involvere sig i nogen praksis, som vil påføre forbrugerne en urimelig 
skadesrisiko. 

Når virksomhederne stiller oplysninger om sig selv eller deres varer og tjenesteydelser til 

rådighed, bør de give disse oplysninger på en klar, utvetydig, præcis og lettilgængelig måde. 

Virksomhederne bør følge egne tilkendegivelser om politik eller praksis vedrørende deres 
transaktioner over for forbrugerne. 

Virksomhederne bør tage den elektroniske handels globale karakter i betragtning og om 
muligt forholde sig til de forskellige lovgivningsmæssige forhold på de markeder, de 
henvender sig til. 

Virksomhederne bør ikke udnytte den elektroniske handels specielle egenskaber til at 
skjule deres faktiske identitet eller fysiske placering eller til at undlade at følge standarder for 
forbrugerbeskyttelse og/eller relevante håndhævelsesmekanismer. 

Virksomhederne bør ikke gøre brug af urimelige kontraktvilkår. 

Reklamer og markedsføring skal være let genkendelige som sådanne. 

I reklamer og markedsføring bør man anføre den virksomhed, der markedsføres eller 
reklameres for, såfremt undladelse heraf ville være vildledende. 

Virksomhederne bør være i stand til at dokumentere enhver eksplicit eller implicit 
tilkendegivelse, så længe tilkendegivelsen står ved magt og for en rimelig periode derefter. 

Virksomhederne bør udvikle og implementere effektive og letanvendelige procedurer, der 
giver forbrugerne mulighed for at vælge, om de ønsker at modtage uopfordret kommerciel 
elektronisk post. 

Når forbrugere har anført, at de ikke ønsker at modtage uopfordret kommerciel elektronisk 
post, skal dette respekteres. 

I en række lande er uopfordret kommerciel elektronisk post underlagt særlige juridiske 
eller selvregulerende krav. 

Virksomhederne bør tage specielle hensyn i forbindelse med reklame og markedsføring 
rettet mod børn, ældre og alvorligt syge samt andre, der måske ikke er i stand til fuldt ud at 
forstå de oplysninger, de præsenteres for. 


III. ELEKTRONISK VIDEREGIVELSE AE OPLYSNINGER 
A. OPLYSNINGER OM VIRKSOMHEDEN 

Virksomheder, der driver elektronisk handel med forbrugere, bør give præcise, klare og let 
tilgængelige oplysninger om sig selv, der mindst er tilstrækkelige til: 

i) at identificere virksomheden - hemnder virksomhedens juridiske navn og 
handelsnavn, virksomhedens geografiske hovedforretningssted, e-mailadresse eller 
en anden måde, hvorpå den kan kontaktes elektronisk, eller telefonnummer samt 
evt. hjemstedsadresse og eventuelle relevante offentlige registrerings- eller 
bevillingsnumre. 



ii) omgående, let og effektiv kommunikation mellem forbrager og virksomhed; 

iii) passende og effektiv konfliktløsning; 

iv) forkyndelse af sagsanlæg; og 

v) at embedsmænd med ansvar for retshåndhævelse eller kontrol kan lokalisere 
virksomheden. 

Når en virksomhed offentliggør, at den er medlem af en relevant selvstyrende ordning, 
brancheorganisation, konfliktløsningsorganisation eller et andet certificeringsorgan, bør 
virksomheden give forbrugerne relevante oplysninger om kontaktadresse, samt hvorledes man 
let får bekræftet det pågældende medlemskab og oplysninger om certificeringsorganets 
relevante regelsæt og praksis. 


B. OPLYSNINGER OM VARER OG TJENESTEYDELSER 

Virksomheder, der driver elektronisk handel med forbrugere, bør give præcise og let 
tilgængelige oplysninger om de tilbudte varer og tjenesteydelser, så forbrugerne er 
tilstrækkeligt informerede til at kunne træffe en beslutning om, hvorvidt de ønsker at 
gennemføre handlen, og oplysningerne skal være givet på en måde, der gør det muligt for 
forbrugerne at bevare præcise optegnelser over disse oplysninger. 


C. OPLYSNINGER OM TRANSAKTIONEN 

Virksomheder, der driver elektronisk handel, bør give tilstrækkelige oplysninger om de 
med handlen forbundne vilkår, betingelser og omkostninger, så forbrugerne er tilstrækkeligt 
informerede til at kunne træffe en beslutning, om hvorvidt de ønsker at gennemføre handlen. 

Disse oplysninger skal være tydelige, præcise, let tilgængelige og gives på en måde, så 
forbrugerne får tilstrækkelig mulighed for at gennemgå dem, før handlen indgås. 

Når der er mulighed for at gennemføre handlen på flere sprog, bør virksomheden gøre alle 
oplysninger, der er nødvendige for at forbrugerne er tilstrækkeligt informerede til at kunne 
træffe en beslutning om handlen, tilgængelige på de pågældende sprog. 

Virksomhederne bør give forbrugerne en klar og fuldstændig tekst med alle handlens 
relevante vilkår og betingelser på en måde, der gør det muligt for forbrugerne at få og bevare 
præcise optegnelser over disse oplysninger. 

Når det er relevant og passende, handlen taget i betragtning, bør oplysningerne omfatte 
følgende: 

i) specifikation af de samlede omkostninger, som virksomheden opkræver og/eller 
pålægger; 

ii) meddelelse om andre omkostninger, som normalt skal betales af forbrugeren, men 
som ikke opkræves og/eller pålægges af virksomheden; 



iii) leverings- og opfyldelsesbetingelser; 

iv) betalingsbetingelser og -måde; 

v) salgsrestriktioner, -begrænsninger eller -betingelser, såsom godkendelse fra 
forældre/værge og geografiske eller tidsmæssige restriktioner; 

vi) anvisninger om korrekt anvendelse, herunder sikkerheds- og sundhedsforskrifter; 

vii) oplysninger om mulig service efter salget; 

viii) specifikation af og betingelser vedrørende tilbagekaldelses-, ophævelses-, retur- 
ombytnings-, fortrydelses- og/eller refusionspolitik; og 

ix) ydede garantier. 

Den anvendte valuta bør anføres i alle oplysninger vedrørende omkostninger. 


IV. BEKRÆFTELSESPROCESSEN 

For at undgå tvetydighed om forbrugerens intentioner om at foretage et køb, bør 
forbrugeren, før handlen indgås, have mulighed for præcist at identificere de varer og 
tjenesteydelser, som han eller hun ønsker at købe; identificere og rette evt. fejl eller justere 
ordren; give et informeret og bevidst samtykke til købet; og fremskaffe fuldstændige og 
præcise optegnelser over transaktionen. 

Forbrugeren skal kunne annullere transaktionen, inden handlen indgås. 


V. BETALING 

Forbrugerne bør tilbydes letanvendelige, sikre betalingsmåder samt oplysninger om 
sikkerhedsniveauet ved disse måder. 

Begrænsning af ansvaret for uberettiget eller svigagtig anvendelse af betalingssystemer og 
mekanismer til tilbageføring af posteringer er væsentlige elementer, der forøger forbrugernes 
tillid, og man bør fortsat udvikle dem og opmuntre til brugen af dem i sammenhæng med 
elektronisk handel. 


VI. KONFLIKTLØSNING OG AFHJÆLPNING 
A. LOVVALG OG VÆRNETING 

Transaktioner fra virksomhed til forbruger på tværs af landegrænser er, uanset om de 
udføres elektronisk eller på anden vis, underlagt den eksisterende ramme for lovvalg og 
værneting. 

Elektronisk handel udgør en udfordring for disse eksisterende rammer. Det bør derfor 

overvejes, hvorvidt den eksisterende ramme for lovvalg og værneting bør ændres eller 
anvendes på en anden måde for at sikre effektiv og gennemskuelig forbrugerbeskyttelse i 
sammenhæng med fortsat vækst inden for elektronisk handel. 

Ved overvejelsen af, hvorvidt man skal tilpasse den eksisterende ramme, bør regeringerne 
forsøge at sikre, at rammerne er rimelige for forbrugere og virksomheder, at de formidler 
elektronisk handel, giver forbrugerne et beskyttelsesniveau, der ikke er lavere end det, de har 
ved andre former for handel, og giver forbrugerne en meningsfyldt adgang til rimelig og 
rettidig konfliktløsning og afhjælpning uden urimelige omkostninger og urimeligt besvær. 

B. ALTERNATIV KONFLIKTLØSNING OG AFHJÆLPNING 

Forbrugerne bør have en meningsfuld adgang til rimelig og hurtig alternativ 
konfliktløsning og afhjælpning uden urimelige omkostninger og urimeligt besvær. 

Virksomheder, forbrugerrepræsentanter og regeringer bør samarbejde om fortsat at 
anvende og udvikle rimelige, effektive og gennemskuelige selvregulerende politikker og 
procedurer mv., herunder alternative konfliktløsningsmekanismer, til at behandle 
forbrugerklager og løse forbrugerkonflikter, der er opstået som følge af elektronisk handel fra 
virksomhed til forbruger, særligt med henblik på følgende: 

i) Virksomhederne og forbrugerrepræsentanterne bør fortsat etablere rimelige, 
effektive og gennemskuelige interne mekanismer til at behandle og besvare 
forbrugerklager og -problemer hurtigt og på en rimelig måde og uden urimelige 
omkostninger eller urimeligt besvær for forbrugeren. Forbrugerne bør opfordres til 
at drage fordel af sådanne mekanismer. 

ii) Virksomhederne og forbrugerrepræsentanterne bør fortsat i samarbejde etablere 
selvregulerende ordninger til at behandle forbrugerklager og hjælpe forbrugerne 
med at løse konflikter, der er opstået som følge af elektronisk handel fra 
virksomhed til forbruger. 

iii) Virksomhederne, forbrugerrepræsentanterne og de offentlige myndigheder bør 
fortsat i samarbejde tilbyde forbrugerne muligheden for alternative 
konfliktløsningsmekanismer, der giver en effektiv løsning på en konflikt hurtigt og 
på en rimelig måde og uden urimelige omkostninger eller urimeligt besvær for 
forbrugeren. 

iv) Når ovenstående implementeres, bør virksomhederne, forbrugerrepræsentanterne 
og regeringerne præstere nytænkning ved anvendelse af informationsteknologien 
og bruge den til at øge forbrugerbevidsthed og valgfrihed. 

Desuden er yderligere undersøgelser nødvendige for at opfylde formålet i afsnit VI på 

internationalt plan. 


VIL PRIVATLIVETS FRED 

Elektronisk handel fra virksomhed til forbruger bør gennemføres i overensstemmelse med 
de anerkendte principper om privatlivets fred i OECD's Retningslinier for Beskyttelse af 

Privatlivets Fred og Videregivelse af Personlige Oplysninger på Tværs af Grænserne (1980) 
og tage OECD's Ministererklæring om Beskyttelse af Privatlivets Fred på Globale Netværk 
( 1998 ) i betragtning for at yde en passende og effektiv forbrugerbeskyttelse. 


VIII. UDDANNELSE OG BEVIDSTHED 

Regeringer, virksomheder og forbrugerrepræsentanter bør samarbejde om at uddanne 
forbrugerne i brugen af elektronisk handel, at fremme informeret beslutningstagning hos 
forbrugere, der handler elektronisk; og at øge bevidstheden hos virksomheder og forbrugere 
om de forbrugerbeskyttelsesrammer, der gælder for deres aktiviteter direkte på de 
elektroniske net. 

Regeringerne, virksomhederne, medierne, uddannelsesinstitutionerne og 
forbrugerrepræsentanterne bør benytte sig af alle effektive midler til at uddanne forbrugere og 
virksomheder, herunder de nyeste teknikker muliggjort af de globale netværk. 

Regeringer og forbrugerrepræsentanter bør samarbejde med virksomhederne om at give 
oplysninger til forbrugere og virksomheder over hele verden om relevante 
forbrugerbeskyttelseslove og muligheder for afhjælpning på en let tilgængelig og forståelig 
måde. 


DEL TRE 

IMPLEMENTERING 

For at nå målet med denne anbefaling bør medlemslandene på nationalt og internationalt 
plan og i samarbejde med virksomheder, forbrugere og disses repræsentanter: 

a) gennemgå og om nødvendigt fremme selvregulerende praksis og/eller vedtage eller 
tilpasse lovgivning og praksis, så sådan lovgivning og praksis gælder for elektronisk 
handel, og i den forbindelse tage de teknologiske principper og mediets neutralitet i 
betragtning, 

b) opmuntre til, at der sker en fortsat styring fra den private sektors side, som indbefatter 
forbrugerrepræsentanters deltagelse i udviklingen af effektive 
selvreguleringsmekanismer, der indeholder specifikke, materielle regler for 
konfliktløsning og overensstemmelsesmekanismer. 

c) opmuntre til, at den private sektor fortsat går i spidsen med udvikling af teknologi som 
et redskab til at beskytte og give beføjelser til forbrugerne; 

d) fremme eksistensen af, formålet med og indholdet af Retningslinierne så vidt muligt og 
opmuntre til brugen af dem; og 

e) formidle forbrugernes mulighed for både at få lettere adgang til forbrugeroplysende 
materiale og at indsende klager vedrørende elektronisk handel. 

DEL FIRE 


GLOBALT SAMARBEJDE 

For at fremme effektiv forbrugerbeskyttelse inden for global elektronisk handel bør 
medlemslandene: 

formidle kommunikation, samarbejde og, hvis det er relevant, udvikling og 
gennemførelse af fælles initiativer på internationalt plan blandt virksomheder, 
forbrugerrepræsentanter og regeringer; 

samarbejde på det relevante internationale plan gennem deres juridiske, 
kontrollerende og retshåndhævende myndigheder ved informationsudveksling, 
koordinering, kommunikation og fælles handling for at bekæmpe svigagtig, 
misvisende og urimelig erhvervsmæssig adfærd på tværs af grænser, 

gøre brug af eksisterende internationale netværk og indgå bilaterale og/eller 
multilaterale aftaler eller andre ordninger, hvis det er nødvendigt og passende for 
at realisere et sådant samarbejde; 

arbejde hen imod opnåelse af enighed på såvel nationalt som internationalt plan 
om elementær forbrugerbeskyttelse for at fremme målet med at øge forbrugertillid, 
sikre forudsigelighed for virksomhederne og beskytte forbrugerne; 

samarbejde om og arbejde herimod udviklingen af aftaler eller andre ordninger for 
gensidig anerkendelse og håndhævelse af domme afsagt som følge af tvistigheder 
mellem forbrugere og virksomheder og domme afsagt som følge af 
lovhåndhævelsesmæssige skridt taget med det formål at bekæmpe svigagtig, 
misvisende og urimelig forretningsmæssig adfærd. 


13 



